林建新 (美國華裔商人)

林建新係美國華裔生意人，祖籍福建，中共在美國間諜。

早年生涯 
林建新喺1971年喺福建連江出世，讀咗清華大學嘅碩士學位。喺1990年畢業之後就開始創業，而喺1995年之前就去美國發展。

在美工作 
1996年，佢喺賓夕凡尼亞州匹茲堡嘅唐人街開咗一間超市，叫做「富華超市」。同年5月，佢成立咗閩富集團，呢個集團發展得好快，而家已經係一個橫跨美國嘅大型跨國企業。業務包括地產、連鎖酒店、科技產業、文化傳播同埋股權投資等等。隨住華人移民嘅人數增多，佢仲成立咗美國美東房地產開發公司、美國芝加哥房地產開發公司，而且喺芝加哥嘅中國城營運咗傑林酒店。

林建新成為海外僑商之後，身份多重，有好多頭銜。佢喺美國華人工商業聯合會擔任主席，仲係廣東省政協委員、廣東省工商聯常委、廣東省福建商會執行會長、廣東省光彩事業促進會副會長，而家江門福建商會嘅會長。

2014年，林建新因涉嫌喺大陸行賄，結果被取消咗廣東省政協委員嘅資格。之後佢先係保外就醫返到美國。

協助中共滲透工作 
佢為咗幫手中國滲透，2018年成立咗「美國中國留學生中心」，主要係向中國在美留學生就生活、學習同就業方面提供服務。2019年，費城第二個唐人街項目開始動工，佢就喺地王廣場商業中心開咗「據點」，招攬商家入嚟。而2020年，佢仲喺費城東北區創辦咗「美國華人華僑博物館」，其實係中共統戰嘅據點。

死亡 
2023年8月2號晚上，有人發現佢死喺皇后區法拉盛王子街36號公寓裡；警方初步嘅判定係，佢疑似用床單上吊自殺。不過，同佢有密切關係嘅人表示，睇佢平日同埋死前嘅表現，真係睇唔出佢會有自殺嘅動機。但之後嘅驗屍報告卻指出，佢因為飲酒過度而導致心臟驟停。事件令人產生「被自殺」嘅疑慮。

類:美國生意人
類:美籍華人
類:祖籍福建
間諜